Diari Oficial de la Generalitat Valenciana


Sumari del DOGV 1404, del 18-10-1990 (1990/819043)

RESOLUCIÓ del Secretari General de la Conselleria de Cultura, Educació i Ciència, per la qual és classificada la Fundació «Caja Segorbe» com a cultural privada de finançament, promoció i servei i se n'ordena la inscripció en el Registre de Fundacions.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1404

Data del DOGV
:   18-10-1990

Secció del DOGV
:   ALTRES DISPOSICIONS

Número del document
:   1990/819043


Data del document
:   18-10-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del Secretari General de la Conselleria de Cultura, Educació i Ciència, per la qual es classificada la Fundació "Caja Segorbe" com a cultural privada de finançament, promoció i servei i se n'ordena la inscripció en el Registre de Fundacions.  
Vist l?expedient de classificació i inscripció de la fundació «Caja Segorbe»,  
Vist que com a conseqüència de la fusió de la Caja de Ahorros y Monte de Piedad de Segorbe amb la Caixa d'Estalvis de València, mitjançant l'absorció de la primera per la segona, que tingué lloc per escriptura pública atorgada a Segorbe (Castelló) el dia 29 de desembre de 1989, davant el notari de València Javier Máximo Juarez González, la Caixa d'Estalvis de València va adquirir el compromís formal de constituir una fundació denominada «Caja Segorbe».  
Vist que tot complint el compromís esmentat i en virtut d'escriptura pública núm. 368 de data 7 de juny de 1990, atorgada davant el notari de València Sr. José María Marín Vázquez, els atorgants Sr. José María Simó Nogués i Sr. Rafael Calvo Calpe, president i vice-president segon del consell d'Administració de la Caixa d'Estalvis de València respectivament, que intervingueren en nom i representació de l?entitat esmentada instituïren una fundació cultural privada anomenada Fundació «Caja Segorbe» de la qual és fundadora l?entitat representada i que té el domicili social a Segorbe (Castelló), carrer Santa María número 13.  
Vist que segons el tenor literal de la pròpia carta fundacional i en concret de l'article 6é. dels estatuts, la finalitat de la fundació és «el foment i el desplegament de la cultura i la promoció i la divulgació de temes artístics, científics i tècnics, preferentment en les poblacions que actualment inclouen les comarques de l'Alt Palància i l'Alt Millars».  
Vist que el patrimoni fundacional inicial de la fundació està constituït per dos-cents milions de pessetes i un bé immoble situat a Segorbe (Castelló), carrer de Santa Maria número 13, i l?entitat esmentada fundadora s'ha compromés a incrementar el capital fundacional en un total de tres-cents milions, mitjançant aportacions successives de cent milions cadascuna, en els exercicis 1991, 1992 i 1993.  
Vist que ha estat justificat el dipòsit de l'aportació de diners a nom de la fundació mitjançant la certificació bancària corresponent.  
Vist que s'ha acreditat com cal l'acceptació de càrrecs per part dels membres que componen el patronat, òrgan al qual correspon el govern, l'administració i la representació de la fundació, i que està integrat pels membres següents:  
Sr. Rafael Calvo Calpe, president.  
Sr. Benjamín Piquer Sánchez, vice-president primer.  
Sr. Juan Chiva Ibánez, vice-president segon.  
Sr. Rafael Martínez Clausich, secretari.  
Sr. Luis Miguel Justo, tresorer.  
Sr. Rafael Montesinos Marin, vice-tresorer.  
Sr. Juan Asensio Martínez.  
Sr. Miguel Carot Blasco.  
Sr. Cipriano Cortés Gómez.  
Sr. Manuel Hernández González.  
Sr. Miguel Minguez López.  
Sr. Manuel Pórtoles Bellon.  
Sra. María del Carmen Salvador Martín.  
Sr. Pascual Santamaría Torres.  
Sr. Miguel Torrejon Torrejon.  
Atés que és competent aquesta conselleria per a resoldre aquest expedient en virtut de les atribucions que té assignades per Decret de la Presidència de la Generalitat Valenciana 171/1983 de 29 de desembre, en relació amb el Reial Decret 3066/1983 de 13 d'octubre i d'acord amb l'apartat 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa complir la fundació de referència.  
Atès que la fundació reuneix les condicions i els requisits exigits pel Decret 2930/1972 de 21 de juliol, ja que es tracta d'un patrimoni autònom, destinat a la realització i la promoció d'activitats culturals, administrat sense finalitat de lucre, per l?òrgan a qui en correspon el govern i d'acord amb les prescripcions establertes en els estatuts.  
Atés que els estatuts de la fundació, dividits en set capítols, amb un total de cinquanta articles i quatre disposicions addicionals, s'ajusten a la voluntat de l?entitat fundadora sense que s'hi aprecie cap contravenció jurídica.  
Atés que de l?escriptura fundacional, dels estatuts de la fundació i de la documentació que està en l?expedient es desprén que és subsumible en els números 2, 3 i 4 de l'article 2n del Decret 2930/1972 de 21 de juliol, en procedeix per tant la classificació com a fundació cultural privada de promoció, servei i finançament.  
Vists els preceptes legals esmentats i els altres que resulten d?aplicació i en ús de les facultats delegades per l?Ordre de la Conselleria de Cultura, Educació i Ciència de 7 d'octubre de 1987, he resolt:  
1. Classificar la fundació «Caja Segorbe» com a fundació cultural privada de promoció, finançament i servei.  
2. Ordenar-ne la inscripció en el registre de fundacions i associacions docents i culturals privades i entitats anàlogues.  
3. Aprovar els estatuts de la fundació.  
4. Ordenar que els representants legals de la fundació realitzen els tràmits que calguen per a la inscripció del bé immoble situat a Segorbe (Castellón), carrer de Santa Maria núm. 13, en el registre de la propietat a nom de la fundació i posteriorment donen compte d'això a aquest protectorat.  
València, 21 de setembre de 1990.   
El Secretari General:   
Antonio Godoy García.